|  |  |  |
| --- | --- | --- |
|  | | **20.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S**  **SÜRGŐSSÉGI INDÍTVÁNY** | | |
| A Képviselő-testület 2015. július 30-ai **rendes nyilvános** ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-173/2015-F-1 | |
| Tárgy: | **A Szolnok-Abony-Szajol-Rákóczifalva települési szilárd hulladéklerakói rekultivációjának Önkormányzati Társulása által igénybe veendő, adósságot keletkeztető ügylethez szükséges kezességvállalás biztosításáról** | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Melléklet: | 1 db **határozat tervezet**  1 db **kimutatás a kockázatvállalás arányáról** | |
| Készítette: | Dr. Majtényi Erzsébet jegyző | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2015. július 24. | |

**Tisztelt Képviselő-testület!**

Az előterjesztés soron kívüli tárgyalását, azt teszi szükségessé, hogy a Szolnok-Abony-Szajol-Rákóczifalva települési szilárd hulladéklerakói rekultivációjának Önkormányzati Társulása(a továbbiakban: Társulás) az előterjesztés benyújtásához szükséges dokumentumokat nem küldte meg részünkre a 2015. július 30. napján tartandó testületi ülésen tárgyalandó előterjesztések kiküldésének határidejéig. Az ügyben pedig 2015. július 31. napjáig döntést kell hozni.

Törökszentmiklós Városi Önkormányzat Képviselő-testülete a 80/2015. (III.30.) sz. Kt. határozatával döntött a KEOP-1.1.1/C/13-2013-0015 azonosítószámú projekthez kapcsolódó, adósságot keletkeztető ügylethez szükséges kezességvállalás biztosításáról.

A Társulás a Nemzeti Fejlesztési Minisztérium KEOP Irányító Hatóság részére - a 4/2011. (I.28) Korm.rendelet 61/A §.-ban rögzítetteknek megfelelően - támogatás növelése iránti kérelmet nyújtott be, melyben az alábbi eszközök és szolgáltatások beszerzésére kérvényez további támogatási összeget:

|  |  |  |
| --- | --- | --- |
| **Sorszám** | **Tétel** | **Mennyiség (db)** |
|  | **Rakodógépek** |  |
| 1. | Kitológémes homlokrakodó és adapterei | 1 |
| 2. | Targonca és adapterei | 1 |
| 3. | Rakodógép | 1 |
|  | **Járművek** |  |
| 4. | 6x4 kerék képlettel multiliftes gépjármű szelektív és vegyes gyűjtésre | 3 |
| 5. | Pótkocsi multiliftes | 4 |
| 6. | Darus multiliftes kocsi | 1 |
| 7. | 3 tengelyes tömörítőlapos 22 m3-es gyűjtőjármű kombinált ürítőszerkezettel EURO edények ürítésére is | 7 |
| 8. | kéttengelyes láncos konténerszállító | 2 |
|  | **Gyűjtőedények** |  |
| 9. | komposztláda 300 literes | 1000 |
| 10. | vegyes hulladékra gyűjtőedény 60 literes | 1000 |
| 11. | vegyes hulladékra gyűjtőedény 80 literes | 6500 |
| 12. | vegyes hulladék gyűjtőedény 120 literes | 5500 |
| 13. | vegyes hulladék gyűjtőedény 240 literes | 5000 |
| 14. | vegyes hulladék gyűjtőedény 1100 literes | 500 |
| 15. | zöldhulladék gyűjtőedény 120 literes | 5228 |
|  | **Lebonyolítás** |  |
| 16. | Közbeszerzési szakértői feladatok ellátása, eljárás lebonyolítás | 1 |

A forrásráemelési kérelem alapján a 1441/2015. (VII. 2.) Korm. határozat értelmében a Kormány döntött a támogatási összeg növelésének jóváhagyásáról, a szükséges Támogatási szerződés módosítása folyamatban van.

Mindezek alapján a **projekt támogatási összege nettó 1.044.234.984,- Ft-tal növekszik meg**, (összes támogatás: 2.990.832.484,- Ft), a Társulás által a támogatott tartalomra vonatkozó **önerő mértéke pedig 54.959.736,- Ft-tal emelkedik** (összes támogatott önerő: 157.412.236,- Ft), továbbá a **nem támogatott ÁFA 296.782.574,- Ft összeggel nő** (nem támogatott ÁFA összege: 850.026.074,- Ft). A projekt nettó elszámolható összköltsége 2.049.050.000,- Ft-ról 3.148.244.720,- Ft-ra változik.

Annak érdekében, hogy a kifizetések ütemesen történhessenek és a projekt az előírt határidőn belül befejeződhessen, szükség lesz a visszaigényelt általános forgalmi adó megelőlegezésére. Mindezekre tekintettel s**zükségessé vált a naptári éven belül lejáró 750.000.000 Ft mértékű likvid hitel, adósságot keletkeztető ügylet igénybevétele**, melyről a Társulás **Társulási Tanácsa határozatban döntött.** A 750 milliós folyószámla hitelkeret azt a célt szolgálja, hogy amennyiben a következő fizetési kötelezettség esedékességéig a visszatérülés nem realizálódna, akkor is sor kerülhessen a kiegyenlítésre, a projekt biztonságos finanszírozása érdekében.

A likvid hitel felvételét a Magyarország gazdasági stabilitásáról szóló 2011. évi CXCIV. törvény (Gst.) 10. § (8) bekezdése szerint – az önkormányzati társulás adósságot keletkeztető ügylethez kapcsolódó kötelezettségeinek teljesítését- a **társulásban résztvevő önkormányzatok kezességvállalása biztosítja**. A Gst. szerint a Társulás **naptári éven belül lejáró** adósságot keletkeztető ügyletéhez a **Kormány hozzájárulására** nincs szükség, ill. az éven belüli hitelfelvétel, illetve az azt biztosító kezességvállalás a hitel felvételi korlátba nem számít be. A Társulás 2015. évi költségvetése, valamint annak módosítása alapján – tekintettel a Társulás saját bevételeire és az ÁFA visszatérülés 2015. évben történő megvalósulására – jelenleg biztosítottnak látszik a hitel visszafizetése. A Társulást alkotó tagönkormányzatokat terhelő kezességvállalás tekintetében a kezességvállalás mértékét jelen határozat és annak melléklete tartalmazza.

Az államháztartásról szóló 2011. évi CXCV. törvény 96. § (2) bekezdése szerint a jogszabály eltérő rendelkezése hiányában a **kezesség**, garancia vállalásának **feltétele** az állami támogatási szabályoknak megfelelő, - támogatástartalmat nem, vagy azt az állami támogatási szabályokkal összeegyeztethető módon tartalmazó - garanciavállalási vagy **kezességvállalási díj kikötése**. A vonatkozó jogszabályok figyelembevételével **javaslom** azÁht.96.§ (2) bekezdés szerinti **kezességvállalási díj hitel kamattal azonos mértékben** történő meghatározását.

**Tisztelt Képviselő-testület!**

Kérem az előterjesztés megvitatását, valamint a határozat-tervezet elfogadását.

Törökszentmiklós, 2015. július 24.

**Markót Imre**

**polgármester**

**\_\_\_\_ /2015. ( VII.30.) K. t.**

**H a t á r o z a t :**

**A Szolnok-Abony-Szajol-Rákóczifalva települési szilárd hulladéklerakói rekultivációjának Önkormányzati Társulása által igénybe veendő, adósságot keletkeztető ügylethez szükséges kezességvállalás biztosításáról**

Törökszentmiklós Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény alapján a következő határozatot hozza:

1. A Képviselő-testület tudomásul veszi a „Szolnoki térségi regionális hulladékgazdálkodási rendszer fejlesztése eszközbeszerzésekkel” című KEOP-1.1.1/C/13-2013-0015 azonosítószámú pályázat jelenlegi állásáról szóló tájékoztatást.
2. A Képviselő-testület tudomásul veszi a Szolnok Térségi Hulladékgazdálkodási Társulás (továbbiakban: Társulás) általi, naptári éven belül lejáró 750.000.000 Ft. összeg mértékű hitel, adósságot keletkeztető ügylet igénybevételét; valamint vállalja (mint a Társulás tagönkormányzata) a tagönkormányzatok egymásra tekintettel vállalt kezességére legalább az ehhez szükséges jelen határozat melléklete szerinti tagönkormányzatot terhelő összeg, de legfeljebb 750.000.000 Ft összeg erejéig a kezességvállalás biztosítását.
3. A Képviselő-testület az államháztartásról szóló 2011. évi CXCV. törvény 96.§ (2) bekezdés szerinti kezességvállalási díjat a hitel kamattal azonos mértékben határozza meg, mely a 2. pontban foglaltakra figyelemmel a határozat melléklete szerinti kockázatvállalás arányában illeti meg a tagönkormányzatot.
4. A Képviselő-testület felhatalmazza a Polgármestert jelen határozat végrehajtásához szükséges intézkedések megtételére, valamennyi dokumentum aláírására.

5. A Képviselő-testület a Szolnok-Abony-Szajol-Rákóczifalva települési szilárd hulladéklerakói rekultivációjának Önkormányzati Társulása által igénybe veendő, adósságot keletkeztető ügylethez szükséges kezességvállalás biztosításáról szóló 80/2015. (III. 30.) számú Képviselő-testületi határozatot hatályon kívül helyezi.

**Felelős:** Markót Imrepolgármester

**Határidő**: 2015. július 31.

Erről értesülnek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Dr. Líbor Imre aljegyző
5. Szolnok-Abony-Szajol-Rákóczifalva települési szilárd hulladék lerakói rekultivációjának Önkormányzati Társulása
6. Irattár

**…/2015. (VII. 30.) számú határozat melléklete**

**TAGÖNKORMÁNYZATOT TERHELŐ KEZESSÉGVÁLLALÁS TEKINTETÉBEN A KOCKÁZATVÁLLALÁS ARÁNYA**

|  |  |  |  |
| --- | --- | --- | --- |
| **ssz.** | **Tagönkormányzatok** | **Szavazat száma (db)** | **Tagönkormányzatot terhelő kezességvállalás tekintetében a kockázatvállalás aránya(Ft)** |
| 1 | Szolnok | 4 094 | 307 142 143 |
| 2 | Mezőtúr | 920 | 69 020 706 |
| 3 | Törökszentmiklós | 1 114 | 83 575 073 |
| 4 | Abony | 675 | 50 640 192 |
| 5 | Túrkeve | 489 | 36 686 006 |
| 6 | Fegyvernek | 343 | 25 732 720 |
| 7 | Újszász | 318 | 23 857 157 |
| 8 | Rákóczifalva | 260 | 19 505 852 |
| 9 | Kenderes | 254 | 19 055 717 |
| 10 | Tószeg | 224 | 16 805 042 |
| 11 | Kengyel | 191 | 14 329 299 |
| 12 | Szajol | 191 | 14 329 299 |
| 13 | Zagyvarékas | 175 | 13 128 939 |
| 14 | Jászkarajenő | 152 | 11 403 421 |
| 15 | Tiszapüspöki | 98 | 7 352 206 |
| 16 | Tiszatenyő | 90 | 6 752 026 |
| 17 | Tiszavárkony | 81 | 6 076 823 |
| 18 | Tiszajenő | 78 | 5 851 756 |
| 19 | Örményes | 59 | 4 426 328 |
| 20 | Szászberek | 44 | 3 300 990 |
| 21 | Kétpó | 39 | 2 925 878 |
| 22 | Kuncsorba | 38 | 2 850 855 |
| 23 | Kőröstetétlen | 37 | 2 775 833 |
| 24 | Vezseny | 33 | 2 475 743 |
|  | **Összesen** | **9 997** | **750 000 000** |